[{"text_idx": "#000002", "text": "Kie vi log\u0302as kaj pri kio vi okupig\u0302as?Snehag\u0302a: Mi log\u0302as en la urbo Bengaluro en Barato. Mi estas studento de organika h\u0302emio kaj nuntempe mi okupig\u0302as pri scienc-komunikado."}, {"text_idx": "#000007", "text": "Kiam kaj kiel vi esperantistig\u0302is? Snehag\u0302a: 1a Novembro 1956, mia gubernio KARNATAKA en Suda Barato estis \u201ckreita\u201d kaj de tiam, la monato Novembro estas festita kiel KANNADA monato ( la oficiala lingvo de la gubernio). Kadre tiu festado , en 2012, estis kvizo en telividilo kaj la partoprenanto de tiu kvizo estis ne nur verkistino en nia lingvo sed ankau\u0306 Esperantistino kaj s\u0302i rakontis pri siaj spertoj de turismado en Meksiko per Esperanto. Tio sonis tre interesa kaj mi notis la nomon de la lingvo sed tiam mi tute ne emis lerni g\u0302in do, ne notis s\u0302ian nomon! Poste , je fino de 2013, mi tute hazarde komencis lerni per livemocha.net kaj poste per free-esperanto-course.net. Kiun rolon havas Esperanto en via vivo? Mi persone tre s\u0302atas paroli kun homoj kaj per Esperanto mi povis paroli kun homoj el diversaj fonoj kaj pensmanieroj. Per c\u0302iu tia konversacio, mi lernas ion novan kaj vidas la aferojn per tute malsama vidpunkto. Krome, la afableco kaj amo de amikoj de diveraj mondpartoj ja estas grandega trezoro!"}]